open-index/open-wikipedia-markdown huggingface dataset:
סקנדינביום

**סקנדינביום** הוא אולם הממוקם בעיר גטבורג שבשוודיה.

תוכניות לבניית אולם בעיר שישמש כאתר שחייה וספורט עירוני הוצגו בעיר עוד ב-1931 אך התבטלו בין היתר עקב מלחמת העולם השנייה. ב-1948 הוכרזה תחרות אדריכלות לעיצוב האולם, העיצוב המנצח היה של האדריכל פול הולטברג אך עקב ויכוחים ציבוריים אודות מימון הפרויקט תהליך הבנייה נדחה, במהלך מסע הבחירות לממשלה ב-1962 הבטיחה מפלגת הפועלים הסוציאל-דמוקרטית של שוודיה שתבנה את האולם אם תנצח בבחירות, הם זכו אך בעיית המימון נותרה קיימת, לכן בניית האולם הושלמה ב-1971 והוא משמש כאצטדיון הבית של קבוצת ההוקי קרח פרולונה HC.

האולם בנוי בצורת פרבולואיד עם גג בצורת אוכף.

באולם מתקיים מדי שנה מופע הסוסים של גטבורג. הסקנדינביום אירח ארבע פעמים את גביע דייוויס בשנים 1984, 1987, 1988 ו-1997, פעם אחת ב-1997 את אליפות העולם בשחייה (בריכת 25 מטר) ואת אירוויזיון 1985, משנת 2003 נערך במקום חצי הגמר של המלודיפסטיבלן.

באולם הופיעו להקות The Who, דיפ פרפל ולד זפלין במהלך סיבוב ההופעות שלהן בשנות השבעים.

## קישורים חיצוניים
* 

*האתר הרשמי של אולם הסקנדינביום
*רשת השידור השוודית החליטה לארח את האירוויזיון בגטנבורג

קטגוריה:גטבורג: מבנים
קטגוריה:גטבורג: ספורט
קטגוריה:שוודיה: אצטדיונים ומתקני ספורט
משרד ההגנה (אוקראינה)

שמאל|ממוזער|270x270 פיקסלים|דגל משרד ההגנה האוקראיני
**משרד ההגנה של [[אוקראינה]]** (באוקראינית: **Міністерство оборони України**), הוקם ב-24 בספטמבר 1991, חודש לאחר הכרזת העצמאות של אוקראינה. עם הקמתו, קיבל המשרד את האחריות על כלל כוחות הצבא הסובייטי שבשטחה של אוקראינה.

נשיא אוקראינה (כיום וולודימיר זלנסקי) הוא המפקד העליון של הכוחות המזוינים של אוקראינה.

ב-1994 אוקראינה ויתרה מרצונה על פיתוח נשק גרעיני. המשרד הוציא סכומי כסף משמעותיים על הריסת מתקני הגרעין וביטול כוחות הגרעין, הבסיסים הצבאיים וכוח האדם, בהתאם לדרישות ההסכם אודות הכוחות המזוינים הקונבנציונליים באירופה.

## יעדים ומשימות
ברגע שאושרה הקמתו על ידי הראדה העליונה (הפרלמנט האוקראיני), יעדיו העיקריים של המשרד היו מניעת עוינות, בניית הצבא, הדיפת כל סוג של תוקפנות (בפנים הארץ ומחוצה לה). מדיניות הביטחון הלאומי של המדינה התבססה על מדיניות של אי-התערבות, כיבוד הריבונות הלאומית של שכנותיה ודחיית כל שימוש בכוח ככלי של השפעה.

בשל הרגישות הפוליטית, תורת הלחימה הותאמה לזו של אוקראינה ולא הצביעה על איומים ספציפיים ולא התייחסה ל"מדינות, אשר מדיניותם מהווה איום צבאי או מוביל להתערבות בענייניה הפנימיים של אוקראינה, או מחבל בשלמותה הטריטוריאלית והאינטרסים הלאומיים של אוקראינה".

לפיכך, משרד ההגנה אחראי על:
* תמיכה בפעילות היומיומית של הכוחות המזוינים
* גיוס והכשרת לוחמים
* ערך הלחימה
* אספקת נשק וציוד צבאי
* מתן חומרים, מימון ומשאבים אחרים בהתאם לדרישות הצבא
* שליטה על שימוש יעיל במשאבים אלה
* שיתוף פעולה עם הממשלה בענייני צבא
* שיתוף פעולה טכני צבאי בינלאומי
* בקרה על פעילות הכוחות המזוינים
* פיתוח תנאים לפיקוח אזרחי על הכוחות המזוינים.

## שרי ההגנה

## קישורים חיצוניים

* 

## הערות שוליים

אוקראינה
קטגוריה:משרדי ממשלת אוקראינה
מקסימיליאן, דוכס לויכטנברג

**מקסימיליאן, דוכס לויכטנברג** (בצרפתית: **Maximilien de Beauharnais**; 1 בנובמבר 1817 - 1 בנובמבר 1852), היה חתנו של ניקולאי הראשון, קיסר רוסיה, וסבו של מקס פון באדן, שהיה הקנצלר האחרון של הקיסרות הגרמנית.

## ביוגרפיה
מקסימיליאן נולד במינכן ב-1 בנובמבר 1817, לאז'ן דה בוארנה ולאוגוסטה, נסיכת בוואריה, בתם של מקסימיליאן הראשון יוזף, מלך בוואריה ואוגוסטה וילהלמינה, נסיכת הסן-דרמשטדט. מקסימיליאן היה אחיהם של אוגיסט, דוכס לויכטנברג - בעלה של מריה השנייה, מלכת פורטוגל, אמלי מלויכטנברג - אשתו של פדרו הראשון, קיסר ברזיל וז'וזפין מלויכטנברג - אשתו של אוסקר הראשון, מלך שוודיה.

בשנת 1817 נתן סבו מקסימיליאן הראשון יוזף, מלך בוואריה לאביו את התואר "דוכס לויכטנברג", אשר עבר לאחר מותו בשנת 1824 לאחיו אוגיסט, דוכס לויכטנברג, ולאחר מותו של הלה ללא ילדים בשנת 1835 למקסימיליאן. בשנת 1837 שלח לודוויג הראשון, מלך בוואריה את מקסימיליאן לרוסיה, כדי להשתתף בתמרוני פרשים. שנה לאחר מכן, באוקטובר 1838, הוא ערך ביקור שני, ומראהו הטוב ונימוסיו הרשים את מריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, והיא התאהבה בו.

בתחילה התנגדו ההורים משני הצדדים לנישואי השניים, אולם לבסוף אושרו הנישואים, בתנאי שהזוג יתגורר ברוסיה. החתונה התקיימה ב-2 ביולי 1839 בכנסייה הגדולה של ארמון החורף, והחגיגות נמשכו שבועיים. בני הזוג נשארו ברוסיה, ונולדו להם 7 ילדים. בשנת 1843 מונה מקסימיליאן לנשיא האקדמיה לאמנויות, אולם בסוף שנות ה-40 התערערו נישואי השניים, ומריה החלה לקיים יחסים עם הרוזן גרגורי אלכסנדרוביץ' סטרוגונוב. בשנת 1852 חלה מקסימיליאן בשחפת, וב-1 בנובמבר אותה שנה הוא מת בסנקט פטרבורג.

## משפחתו
ב-2 ביולי 1839 התחתן מקסימיליאן עם מריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה, ממנה היו לו 7 ילדים:
* אלכסנדרה מקסימיליאנובנה, נסיכת לויכטנברג (1840–1843)
* מריה מקסימיליאנובנה, נסיכת לויכטנברג (1841–1914), התחתנה עם וילהלם, נסיך באדן
* ניקולאוס, דוכס לויכטנברג (1843–1891)
* אוגניה מקסימיליאנובנה, נסיכת לויכטנברג (1845–1925), התחתנה עם אלכסנדר פטרוביץ', דוכס אולדנבורג
* אויגן, דוכס לויכטנברג (1847–1901)
* סרגיי, נסיך לויכטנברג (1849–1877)
* גאורג, דוכס לויכטנברג (1852–1912)

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:אצולה צרפתית
קטגוריה:אצולה רוסית
קטגוריה:גנרלים בצבא האימפריה הרוסית
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:גרמנים שנולדו ב-1817
קטגוריה:רוסים שנולדו ב-1817
קטגוריה:רוסים שנפטרו ב-1852
קטגוריה:גרמנים שנפטרו ב-1852
אולדסמוביל אומגה

**אולדסמוביל אומגה** (באנגלית: **Oldsmobile Omega**) - היא מכונית משפחתית גדולה, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: **Oldsmobile**), של קונצרן הרכב ג'נרל מוטורס, בין השנים 1973–1984.

"אולדסמוביל אומגה" ייצרה 800,000 יחידות (דור ראשון ודור שני 335,000 יחידות, דור שלישי 465,000 יחידות).

דגמי "אולדסמוביל אומגה" שווקו בישראל.

## דורות "אולדסמוביל אומגה"
* דור ראשון (יוצר בין השנים 1973–1974)
* דור שני (יוצר בין השנים 1975–1979)
* דור שלישי (יוצר בין השנים 1980–1984)

## תצורות "אולדסמוביל אומגה"
* 4 דלתות סדאן (דור ראשון, דור שני, דור שלישי)
* 2 דלתות קופה (דור ראשון, דור שני, דור שלישי)
* 2 דלתות האצ'בק (דור ראשון, דור שני)

## תמונות

קובץ:Oldsmobile Omega sedan 2 -- 09-03-2010.jpg  | אולדסמוביל אומגה, סדאן
קובץ:1977oldsomega.jpg | אולדסמוביל אומגה קופה, שנת 1977
קובץ:1973 Olds Omega.jpg | אולדסמוביל אומגה קופה, שנת 1973
קובץ:1973 Olds Omega Brougham.JPG | אולדסמוביל אומגה קופה, שנת 1973
קובץ:OldsmobileOmegaES2800.jpg | אולדסמוביל אומגה, סדאן, 4 דלתות
קובץ: '80 Oldsmobile Omega Sedan.jpg | אולדסמוביל אומגה, סדאן, 4 דלתות
קובץ:Oldsmobile Omega coupe (6822014550).jpg  | אולדסמוביל אומגה קופה
קובץ:1978 Oldsmobile Omega, rear right (Alberta).jpg | אולדסמוביל אומגה שנת 1978
קובץ:Oldsmobile Omega coupe.jpg | אולדסמוביל אומגה קופה
קובץ:OldsmobileOmegaX.jpg | אולדסמוביל אומגה


## ראו גם
* אולדסמוביל
* ג'נרל מוטורס

## לקריאה נוספת
* אולדסמוביל אומגה (jalopnik)

## קישורים חיצוניים

* 
* 
* אתר אולדסמוביל

## הערות שוליים

קטגוריה:דגמי מכוניות שהושקו ב-1973
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות אמריקאיות
אומגה
יחסי אוקראינה–גרמניה

**יחסי אוקראינה–גרמניה** הם יחסי החוץ בין אוקראינה לבין גרמניה.

## היסטוריה
בימי הביניים קיימו סוחרים גרמנים יחסי מסחר עם רוס של קייב, ואף התקיימו קשרי נישואין בין האצולה הגרמנית לאצולה הקייבית. במהלך המאה ה-18 התיישבו מהגרים גרמנים רבים בגליציה, ובמהלך המאה ה-19 היגרו גרמנים רבים גם לבסרביה, ווהלין, חצי האי קרים וחופי הים השחור.

בשנת 1914 לאחר פרוץ מלחמת העולם הראשונה גורשו גרמנים רבים מאוקראינה לסיביר, ובפברואר 1918 כבש צבא האימפריה הגרמנית את אוקראינה במבצע אגרוף. לאחר חוזה ברסט-ליטובסק סייעו הגרמנים לפבלו סקורופדסקי בהקמת המדינה האוקראינית, וסייעו לאוקראינים במלחמתם נגד רוסיה הסובייטית.

בשנת 1941 כבשו הגרמנים את אוקראינה במהלך מבצע ברברוסה, וצירפו אותה לנציבות הרייך אוקראינה. במהלך הכיבוש הגרמני רצחו הגרמנים מאות אלפי יהודים, כחלק משואת יהודי אוקראינה, ובחורף 1943–1944 שחרר הצבא האדום את אוקראינה, תוך שהוורמאכט השאיר מאחוריו אדמה חרוכה. לאחר המלחמה היו מוצבים בשטח הכיבוש הסובייטי בגרמניה חיילים אוקראינים רבים, אך הם לא קיימו קשר עם האזרחים הגרמנים.

בשנת 1959 נרצח סטפן בנדרה - לאומן אוקראיני, על ידי סוכני קג"ב, בעת שהותו במינכן.

מאז 1990, רוב האוקראינים הגרמנים עברו לגרמניה, אך עדיין כ-40,000 גרמנים חיים באוקראינה, בעיקר בקייב, חרקוב ואודסה.

בשנת 1989 הרפובליקה הפדרלית של גרמניה פתחה את הקונסוליה הראשונה בקייב, בשנת 1992 שדרגה אותה לשגרירות. בשנת 1993 נפתח מכון גתה, בקייב, ובשנת 1998 נפתחה משרד לשכת החילופין האקדמית הגרמנית, ומאז יותר מ-4,000 סטודנטים אוקראינים למדו בגרמניה.

השינויים הפוליטיים באוקראינה מאז 2004 נתמכו על ידי הממשלה הגרמנית, שאף מחתה על הסיפוח הרוסי של חצי האי קרים, ועל הסיוע הרוסי למורדים במלחמת האזרחים באוקראינה.

## יחסים כלכליים
יותר מ-1000 חברות גרמניות פועלות באוקראינה, ועבור אוקראינה, גרמניה היא שותפת הסחר השנייה החשובה ביותר בסחר החוץ.

## יחסים דיפלומטיים
אוקראינה מחזיקה בגרמניה שגרירות בברלין, ו-5 קונסוליות בדיסלדורף, פרנקפורט, המבורג, מיינץ ומינכן. מאידך, גרמניה מחזיקה באוקראינה שגרירות בקייב ו-4 קונסוליות בדנייפרופטרובסק, חרקוב, לבוב ואודסה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גמא בפרסאוס

**γ בפרסאוס** הוא הכוכב החמישי בבהירותו בקבוצת הכוכבים פרסאוס עם בהירות נראית מדרגה 2.93. למעשה מדובר בכוכב כפול משתנה לוקה במרחק של כ-243 שנות אור ממערכת השמש עם זמן מחזור ארוך של קרוב ל-15 שנים.

## מאפיינים
γ בפרסאוס מורכב מזוג כוכבים המקיפים זה את זה במסלול אליפטי מאוד כך שהמרחק ביניהם נע בין 2.3 יחידות אסטרונומיות ובין 19 יחידות אסטרונומיות (דומה למרחקו של אורנוס מהשמש) בזמן הקפה של 14 שנים ו-214 ימים. מישור ההקפה משיק לקו הראייה אל הזוג ממערכת השמש ולכן בכל פעם שהכוכב הגדול מבין השניים עובר על פני השני הוא מסתיר אותו לחלוטין והבהירות הכוללת של הזוג יורדת ב-0.3 דרגות בהירות. הליקוי המשני כמעט שלא מורגש כיוון שהכוכב השני קטן בהרבה מהכוכב הראשי ורק עובר על פניו בלי להסתירו. קרבתם הרבה זה אל זה לא מאפשרת לצפות בהם בנפרד והיותו של γ בפרסאוס כוכב כפול התגלתה לאחר שנמצאו שינויים מחזוריים במהירות הרדיאלית שלו. הליקוי הראשי שמסתיר את אחד בן הזוג הקטן מאפשר למדוד במדויק את הספקטרום של בן הזוג הגדול ובאמצעותו להעריך מתוך הספקטרום המשותף גם את תכונותיו של בן הזוג הקטן.

### γ בפרסאוס A
γ בפרסאוס A הוא המסיבי והבהיר מבין שני בני הזוג. זהו ענק צהוב מסוג ספקטרלי G8 III, מסתו כ-2.7 מסות שמש ורדיוסו כ-23 רדיוסי שמש. טמפרטורת פניו היא כ-4,900 קלווין והוא קורן בעוצמה של פי 265 מעוצמת ההארה של השמש באור נראה ובערך פי 290 ממנה בצירוף הקרינה בתחום התת-אדום, זאת מכיוון שטמפרטורת פניו נמוכה בקרוב ל-1,000 קלווין מזו של השמש. בליבתו של הכוכב כבר אזל המימן והוא עבר להתיך הליום לפחמן תוך כדי התקררות והתנפחות, בדרך להפוך לענק אדום. כשיאזל גם ההליום הוא צפוי להפוך לננס לבן.

### γ בפרסאוס B
γ בפרסאוס B הוא הקטן והעמום יותר מבין השניים, אך הוא חם בהרבה מבן הזוג. זהו תת-ענק לבן מסוג ספקטרלי A2 IV (לפעמים מסווג ככוכב הסדרה הראשית לבן מסוג ספקטרלי A3 V), מסתו כ-1.65 מסות שמש ורדיוסו כ-3.2 רדיוסי שמש. טמפרטורת פניו כ-9,250 קלווין והוא מאיר בעוצמה של פי 85 מעוצמת ההארה של השמש באור נראה ובערך פי 100 ממנה בצירוף הקרינה בתחום העל-סגול. הכוכב נמצא בשלבי סיום של שלב היתוך המימן שבליבתו להליום והוא צפוי גם כן להתחיל בתהליך התקררות והתנפחות.

## קישורים חיצוניים
* γ בפרסאוס באתר של ג'ים קלר
* 

## הערות שוליים

קטגוריה:ענקים מסוג G
קטגוריה:תת-ענקים מסוג A
קטגוריה:משתנים לוקים
קטגוריה:כוכבים כפולים
קטגוריה:קבוצת הכוכבים פרסאוס
מחלת פנמה

שמאל|ממוזער|296x296px|חתך רוחב של בננה הנגועה במחלת פנמה
**מחלת פנמה** (באנגלית: **Panama disease**) היא מחלת צמחים בשורשי בננות, שנגרמת על ידי פטריה רעילה מסוג Fusarium השוכנת בקרקע.

הפטריה מתפשטת דרך מעברי המים בתוך הצמח וחוסמת אותם. מחלת פנמה נחשבת לאחת ממחלות הצמחים הקשות ביותר. בתחילת המחצית השנייה של המאה העשרים פגעה מחלת פנמה בזן הבננות הנפוץ ביותר באותו הזמן, גרוס מישל, וכמעט גרמה להכחדת גידול הבננות במרכז אמריקה. בינתיים עברו מגדלי הבננות לזן אחר, קוונדיש, שנחשב לעמיד יותר מול הפטריה אך כעת מתברר שהפטריה פוגעת גם בו.

הפטריה מתפשטת על פני יבשת אסיה וגרמה כבר נזקים בסין, טאיוואן, מלזיה, אינדונזיה, אוסטרליה, הפיליפינים, פקיסטן, מוזמביק, עומאן, ירדן ולבנון.

בישראל התגלו בננות נגועות בכמה נקודות מבודדות והן הושמו בהסגר. ברגע שבננה אחת נגועה, כל המטע נגוע. לא נמצאה דרך לטהר את הקרקע מהנגע, כי הפטריה חודרת לעומק הקרקע.
לאחר מכן הקרקע החקלאית בה נמצאה המחלה נסגרת כולה על ידי יריעות נילונים ולא ניתן להשתמש יותר בשטח.

## קישורים חיצוניים
* מחלת הפוזריום (Fusarium) מאיימת על הבננות בעולם
* קול קורא למיזם מחלת פנמה לשנת 2017
* מחלת Fusarium מהגזע האלים Tropical Race 4 שוכנת כבר עשר שנים במטעי הבננות בירדן
* 
* 

## הערות שוליים

קטגוריה:פטריות רעילות
קטגוריה:בננה
פנמה
הליוטרופ (מכשיר)

שמאל|200px|ממוזער|ההליוטרופ של גאוס (משנת 1822).
ה**הליוטרופ** הוא מכשיר איתות העושה שימוש במראה כדי להחזיר אור שמש על פני מרחקים גדולים במטרה לסמן את העמדות של משתתפים בסקר קרקעי. ההליוטרופ הומצא ב-1821 על ידי המתמטיקאי הגרמני קרל פרידריך גאוס. המילה "הליוטרופ" היא הלחם של שתי מילים מיוונית: "הליוס" (helios) שפירושה "שמש" ו"טרופוס" (tropos) שפירושה כיוון או פנייה (כלומר שינוי כיוון). זהו על כן שם הולם למכשיר שמסיט אור שמש (באמצעות החזרה ממראה).

גאוס פיתח את הטכניקה של שימוש בקרני אור שמש מוחזרות כסיגנל במהלך המיפוי של ממלכת הנובר; על בסיס חישובי ניחות של אור השמש באטמוספירה הוא מצא שמראה קטנה בעלת קוטר של לא יותר משניים או שלוש אינץ' תתאים כדי לשקף את דמות השמש למרחק של עשרה מיילים או יותר. אחרי שפיתח את התאוריה האופטית המתאימה ונבנה הדגם הראשון של המכשיר, הצלחת השימוש בהליוטרופ אף עלתה על ציפיותיו; הוא הוכיח את עצמו כשימושי במיוחד והיה בעל בהירות נראית של כוכב מדרגה 1.

בהליוטרופים נעשה שימוש בסקרים גיאודזיים מאז הסקר שהוביל גאוס בגרמניה בשנת 1821 ועד לשנות השמונים המאוחרות של המאה ה-20, במהלכן החליפו מדידות GPS את השימוש בהליוטרופ בסקרים לטווחים ארוכים. סר ג'ורג' איוורסט הכניס לראשונה את השימוש בהליוטרופים במהלך המיפוי הטריגונומטרי הגדול של הודו בשנת 1831, בעוד בסקר גאוגרפי מקביל של חופי ארצות הברית נעשה שימוש בהליוטרופים.
שמאל|250px|ממוזער|ההליוטרופ של וורדמן (משנת 1866).
מודדים עשו שימוש בהליוטרופ כצורה מיוחדת של נקודת ציון; טכניקה זאת יושמה במהלך טריאנגולציות בגלל המרחקים הגדולים בין תחנות (בדרך כלל 20 מיילים או יותר), שבעטיים מטרות רגילות יהיו בלתי ניתנות להבחנה או בלתי נראות. בהליוטרופים נעשה שימוש לעיתים קרובות כמטרות ציון במרחקים שאף עלו 100 מיילים. בקליפורניה, בשנת 1878, הליוטרופ שהוצב על הר סנט הלנה נצפה מהר שסטה, במרחק של 192 מיילים (309 קילומטר).

השימוש בהליוטרופ היה מוגבל בעיקר לימים בהירים ולבקרים ואחרי הצהריים כאשר השבירה האטמוספירית השפיעה במידה מינימלית על קו הראייה של הצופה. מפעיל ההליוטרופ כונה "הליוטרופר" או "נצנץ" והיה עושה לעיתים קרובות שימוש במראה שנייה כדי לתקשר עם התחנה של המכשיר באמצעות הליוגרפיה. ממציא ההליוגרף, מכשיר דומה המיועד במיוחד לאיתות, קיבל את ההשראה להמצאתו מצפייה בהליוטרופים בסקר שנערך בהודו.

## ראו גם
* הליוגרף - מכשיר איתות דומה

## קישורים חיצוניים

* Silvio A. Bedini, The Surveyor's Heliotrope

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איתות
קטגוריה:מכשירים אופטיים
Trace Tropical

**Trace Tropical** הוא ערוץ טלוויזיה צרפתי הנמצא בבעלות חברת Trace Partners. הערוץ משדר מוזיקה, החל מפברואר 2009. הערוץ משדר קליפי מוזיקה טרופית כמו קונצרטים, ראיונות ודוקומנטורה. הוא זמין בכבלים, בלוויין ובשירותי IPTV.

## היסטוריה
#### 2009
* ערוץ Trace Tropical הושק.
* הערוץ זוכה בתואר ערוץ הטלוויזיה הטוב ביותר בידי Hot Bird TV Awards.

#### 2010
* ב-15 בדצמבר 2010 משנה הערוץ את הזהות החזותית שלו, ומוסיף את הסיסמה "אנחנו אוהבים מוזיקה טרופית".

#### 2014
* ב-9 בינואר 2014, הערוץ הפסיק לשדר על פלטפורמת Canalsat בצרפת.

## סלוגנים
* 2009-2011: טמפו חם.
* מאז 2011: אנחנו אוהבים מוזיקה טרופית.

## תוכניות
* *Playlist*
* *Tropical hit 10/30*
* *Latino 10*
* *Zouk 10*
* *Reggae 10*
* *Hit Jamaican 10*
* *Club Hit 10*
* *Special*
* *Live*
* *Party*
* *New*
* "Soca 10"
* "Hits and Lyrics"

## ראו גם
* Trace Urban
* Trace Sport Stars

## קישורים חיצוניים
* 
## הערות שוליים
קטגוריה:ערוצי טלוויזיה
קטגוריה:ערוצי טלוויזיה צרפתיים
Trace Africa

**Trace Africa** הוא ערוץ טלוויזיה מוזיקלי, שהוקם בשנת 2011 הנמצא בבעלות Trace Partners. הערוץ משדר מוזיקה אפריקאית ותוכניות תרבות. הערוץ הראשון מסוגו המשדר מוזיקה אפריקאית בצרפתית.

## היסטוריה
ב-15 בנובמבר 2011 הערוץ החל לשדר בפלטפורמת Canalsat באפריקה. ב-8 בדצמבר 2011 הערוץ החל לשדר בשירות הטלוויזיה SFR1. בחודשים אפריל ומאי 2012 הערוץ החל לשדר גם ב-Orange ו-Freebox TV.

## תוכניות
* African Hit 10/30: דירוג קטעי המוזיקה האפריקאים הפופולריים ביותר. 
* Playlist: קליפים אפריקאים. 
* Special: סרטי תעודה.
* Guest Star 
* Live: קונצרטים
* New: כל חדשות המוזיקה

## ראו גם
* Trace Urban
* Trace Sport Stars
* Trace Tropical

## קישורים חיצוניים
* 

## הערות שוליים

קטגוריה:ערוצי טלוויזיה
קטגוריה:ערוצי טלוויזיה צרפתיים
לפני שהרגליים נוגעות בקרקע

**לפני שהרגליים נוגעות בקרקע** הוא סרט דוקומנטרי ישראלי משנת 2017 בבימויה של דפני ליף. הסרט נבחר להיות סרט הפתיחה של פסטיבל דוקאביב במאי 2017. הסרט נתמך על ידי קרן גשר לקולנוע רב תרבותי בשיתוף הרשות השנייה לטלוויזיה ולרדיו.

## תקציר העלילה
דפני ליף, מיוזמי מחאת האוהלים ומנהיגיה, ביימה סרט המתעד את קורותיה בימי המחאה שהתרחשה בשנת 2011. הסרט בנוי מאוסף כתבות, צילומים, ראיונות וקטעי וידאו שצולמו ימים ספורים לפני המחאה ובמהלכה. עיקר הצילומים הם של כתב ערוץ 10 יונתן פיחוטקה ואליהם נוספים כתבות מצולמות, ראיונות וקטעים שהבמאית עצמה צילמה בטלפון החכם שלה. הסרט מלווה את דפני ליף כשהיא אורזת את חפציה ועוזבת את הדירה השכורה בעודה צעירה אלמונית ומשם כשהיא מייסדת עם שותפים שחוברים אליה את המאהל בשדרות רוטשילד, שם היא הופכת תוך ימים להיות ממנהיגי המחאה החברתית.

## קישורים חיצוניים

* 
*לפני שהרגליים נוגעות בקרקע - דוקאביב - אתר סינמטק תל אביב
* 

## הערות שוליים

קטגוריה:סרטי 2017
קטגוריה:סרטי התבגרות
קטגוריה:סרטים תיעודיים ישראליים
קטגוריה:המחאה החברתית בישראל 2011
קטגוריה:סרטים ישראליים משנת 2017
יחסי ארצות הברית – גינאה ביסאו

**יחסי ארצות הברית–גינאה ביסאו** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין רפובליקת גינאה ביסאו.

## היסטוריה
שגרירות ארצות הברית השעתה את פעילותה בביסאו ב-14 ביוני 1998, בעיצומו של עימות אלים בין הכוחות הנאמנים לנשיא ויירה, לבין המשטר הצבאי.
לפני ואחרי סגירת השגרירות, ארצות הברית וגינאה-ביסאו נהנו מיחסים דו-צדדיים מצוינים.

ארצות הברית הכירה בעצמאותה של גינאה ביסאו ב-10 בספטמבר 1974.
שגריר גינאה ביסאו לארצות הברית ולאומות המאוחדות היה אחד הראשונים ששלחה האומה לחו"ל.
ארצות הברית פתחה את שגרירותה בביסאו ב-1976, והשגריר האמריקני הראשון הציג אישוריו מאוחר יותר באותה שנה.

הסיוע האמריקני החל ב-1975 עם מענק של 1 מיליון דולר לנציבות האו"ם לפליטים. מזון חירום היה מרכיב מרכזי בסיוע ארצות הברית לגינאה ביסאו בשנים הראשונות שלאחר העצמאות.
מאז 1975, ארצות הברית סיפקה למדינה סיוע בפן הכלכלי בהיקף של כ-65 מיליון דולר.

מאז מלחמת 1998, ארצות הברית סיפקה למעלה מ-800 אלף דולר להסרת פסולת הומניטרית לארגון לא ממשלתי שהוציא מעל ל-2,500 מוקשים ו-11,000 תחמושות שלא התפוצצה מהעיר ביסאו; 1.6 מיליון דולר לסיוע במזון; וכמעט 3 מיליון דולר בסיוע לפליטים, שיפור תעשיית הקשיו וקידום הדמוקרטיה.

ארצות הברית וגינאה-ביסאו חתמו על הסכם בינלאומי בתחום החינוך וההכשרה (IMET) ב-1986, ובמהלך שנת 1998, ארצות הברית סיפקה מתקני הוראה באנגלית וכן ציוד תקשורת וניווט לתמיכה בתוכנית המעקב החופית של חיל הים. תוכנית הסיוע ההומניטארי של הפיקוד האירופאי סייעה ב-390 אלף דולר לבניית בתי ספר, מרכזי בריאות וגשרים.

חיל השלום נסוג מגינאה ביסאו ב-1998 בתחילת מלחמת האזרחים.

באוגוסט 2004 בוטלו סנקציות לפי סעיף 508 של חוק ההקצאות לעסקים זרים, שהוטלו כתוצאה מההפיכה הצבאית של ספטמבר 2003, וביסאו שוב הפכה להיות זכאית ל-IMET ולסיוע ישיר אחר.

במרץ 2007 חתמו ארצות הברית וברזיל על מזכר הבנות משולש עם גינאה ביסאו, המדגיש פרויקט התחזקות פרלמנטרית שיושם לראשונה ב-2005.

שגרירת ארצות הברית לגינאה ביסאו, מרסיה ברניקט, יושבת בדקר, בירת סנגל. בנוסף, סגן ראש המשלחת הוא ג'יי ט. סמית'.

כיום אין בביסאו שגרירות אמריקנית. שגריר ארצות הברית בסנגל, המתגורר בדקר, מוכר כשגריר ארצות הברית בגינאה-ביסאו.
העובדים המקומיים משרתים את משרד הקישור של ארצות הברית בביסאו, ודיפלומטים אמריקאים מהשגרירות בדקר נוסעים לעיתים קרובות לביסאו כדי לנהל יחסים דיפלומטיים נורמליים.

## ראו גם
* יחסי החוץ של ארצות הברית
* יחסי ארצות הברית–גמביה
* יחסי ארצות הברית–סיירה לאון

## קישורים חיצוניים

* ההיסטוריה של יחסי ארצות-הברית–גינאה-ביסאו

קטגוריה:ערכים ללא קטגוריות פיזיות - יחסי חוץ
יחסי ארצות הברית – בורונדי

**יחסי ארצות הברית–בורונדי** הם היחסים הבינלאומיים בין בורונדי וארצות הברית.

## היסטוריה
בשנת 1962 כוננה ארצות הברית את היחסים הדיפלומטיים עם בורונדי, כאשר היא השיגה את עצמאותה מבריטניה. בעקבות קבלת העצמאות, המדינה חוותה התנקשויות פוליטיות, אלימות אתנית, וכמה תקופות של סכסוך מזוין, וכמה ממשלות אף עלו לשלטון בעקבות הפיכות. הסכם השלום של ארושה שנחתם בשנת 2000, בצירוף להסכמי הפסקת האש שנחתמו יותר מאוחר, הובילו לסיום מלחמת האזרחים שנערכה במדינה בין השנים 1993–2006. בשנת 2015 הנשיא נקורונזיזה הודיע על החלטתו לרוץ לבחירות לקדנציה שלישית, ובעקבות כך פרצו הפגנות בבירה בעקבות כישלון ההפיכה. כתוצאה מהאלימות הפוליטית והמשברים הכלכליים נוצרה הגירה מסיבית של פליטים, לעבר המדינות השכנות.
ארצות הברית תומכת בהשגת יציבות ארוכת טווח ושגשוג בבורונדי, פיוס כוללני; סיוע הומניטרי; צמיחה כלכלית; וקידום הפתיחות הפוליטית והרחבת החירויות הדמוקרטיות. ארצות הברית תומכת בקהילת מזרח אפריקה (EAC), ומבקשת להקל על חדירה עמוקה יותר של בורונדי בשווקים הבינלאומיים, כאמצעי לקידום פיתוח כלכלי בר קיימא.

המטרות הרשמיות של ממשלת ארצות הברית הן "לעזור לעם בבורונדי לממש שלום צודק ובר קיימא, המבוסס על עקרונות דמוקרטיים ופיתוח כלכלי בר-קיימא". ארצות הברית מעודדת יציבות פוליטית, רפורמות דמוקרטיות מתמשכות, פתיחות פוליטית, כיבוד זכויות אדם ופיתוח כלכלי בבורונדי. בטווח הארוך, מבקשת ארצות הברית לחזק את תהליך הפיוס הפנימי והדמוקרטיזציה בכל מדינות האזור, כדי לקדם קהילה של מדינות דמוקרטיות יציבות, שתפעל למען אינטרסים חברתיים, כלכליים וביטחוניים הדדיים ביבשת.

בשנת 2011 שלחה ארצות הברית חבילת סיוע צבאי בשווי של 45 מיליון דולר לבורונדי ולאוגנדה, שכללו ארבעה מטוסים ללא טייס.

## יחסים דיפלומטיים
ארצות הברית מחזיקה בבורונדי רק שגרירות בבוג'ומבורה, ואילו בורונדי מחזיקה בארצות הברית רק שגרירות בוושינגטון די. סי..

## קישורים חיצוניים

* ההיסטוריה של יחסי ארצות הברית–בורונדי

## הערות שוליים

קטגוריה:ערכים ללא קטגוריות פיזיות - יחסי חוץ
רכס אלק (קנדה)

**רכס אלק** (באנגלית: **Elk Range**; מילולית: רכס אייל קנדי) הוא רכס הרים בהרי הרוקי הקנדיים, הממוקם בקצהו הדרומי של אזור קאנאנאסקיס, על הגבול בין פרובינציית אלברטה ופרובניציית קולומביה הבריטית שבקנדה.

## גאוגרפיה
הרי הרכס העיקריים הם:

## היסטוריה
### מקור השם
שמו של הרכס נקבע באופן רשמי ב-31 במרץ 1917, והוא נקרא "הרי אלק". ב-6 בספטמבר 1951 שונה שמו של הרכס ל"רכס אלק".
הרכס נקרא על שם הנהר והעמק הסמוכים - נהר אלק ועמק אלק, אשר בתורם נקראים בשם זה בשל האיילים שנצפו באזור.

## ראו גם
* מעבר אלק

## קישורים חיצוניים

* רכס אלק, באתר ממשלת קולומביה הבריטית
* נתוני מזג אוויר עדכניים עבור רכס אלק
** סטטיסטיקות מזג אוויר עבור רכס אלק

## הערות שוליים

אלק
אלק
רכס אלק (קליפורניה)

**רכס אלק** (באנגלית: **Elk Range**;מילולית: רכס האייל) הוא רכס הרים במחוז מנדוסינו במדינת קליפורניה שבארצות הברית.
גובהו של הרכס 380 מטרים מעל פני הים.

## הערות שוליים

אלק
קטגוריה:מחוז מנדסינו
המוזיאון הלאומי של סין

**המוזיאון הלאומי של סין** הוא מוזיאון לאומי השוכן בכיכר טיין-אן-מן בבייג'ינג שבסין.

המוזיאון הלאומי של סין הוא אחד המוזיאונים הגדולים בעולם. בשנת 2016 ביקרו בו כמעט 7.6 מיליון מבקרים.

## היסטוריה
המוזיאון הוקם בשנת 2003 על ידי מיזוגם של מוזיאון המהפכה הסינית והמוזיאון הלאומי להיסטוריה של סין אשר שכנו באותו המבנה. מוזיאון המהפכה הסינית היה ממוקם באגף הצפוני של המבנה ואלו המוזיאון הלאומי להיסטוריה של סין באגף הדרומי.

בניית בניין המוזיאון הסתיימה ב-1959, והייתה באותה העת אחד מעשרת הבניינים הגדולים בעולם. המבנה שוכן על כ-6.5 דונם והוא בעל אורך חזיתי של כ-313 מטרים. גובהו של המבנה הוא כארבע קומות בהיקף של כ-149 מטרים.

## אוספים
למוזיאון, המציג את ההיסטוריה הסינית כולה, יש אוסף של כ-1,050,000 פריטים קבועים.

## קישורים חיצוניים

* 
* 

## הערות שוליים

קטגוריה:בייג'ינג: מוזיאונים
סין
LZ 61

ה-LZ 61 הייתה ספינת אוויר של חיל הים הגרמני בתקופת מלחמת העולם הראשונה. הספינה ביצעה כ-10 פשיטות על אנגליה ו-17 משימות תצפית.

## פשיטות על אנגליה
LZ 61 לקחה חלק בכ-10 פשיטות על אנגליה ב-1916:
* 31 בינואר
הספינה הייתה אמורה להתקיף את ליברפול, אבל בגלל תקלה במערכות הניווט היא הפציצה את טיפטון, ברדלי, ודנסבורי ווולסל: בתקיפה זו נהרגו כ-30 אנשים.
* 1 באפריל
ממוזער|LZ 61 בבסיס נורדהולץ (1916)הספינה הפילה מספר פצצות בקליטהורפס, מיד אחרי חצות. אחת מהפצצות הרגה כ-31 חיילים מהגדוד ה-3 של מנצ'סטר.
* 2 בספטמבר
הספינה לקחה חלק במתקפת ספינות האוויר הגדולה ביותר במלחמה, יחד עם עוד 13 ספינות. במהלך התקיפה הצוות חזה בהשמדתה הSL 11, ספינת האוויר הראשונה שנורתה בשטח אנגליה.

## השמדתה של LZ 61
ב-27 בנובמבר 1916, הספינה החלה במתקפה האחרונה שלה על אנגליה, בליווי 9 צפלינים אחרים. לאחר שהפציצה מספר כפרים באנגליה, ה-LZ 61 נתקלה בשלושה טייסים של שירות האוויר של הצי המלכותי שהטיסו מטוסי B.E.2. לאחר חילופי אש ספינת האוויר עלתה בלהבות והתרסקה בים, כ-13 קילומטרים מזרחה ללואוסטופט. לא היו ניצולים.

## מפקדים

## בסיסים

## קישורים חיצוניים

## הערות שוליים

קטגוריה:כלי טיס גרמניים
קטגוריה:לחימה אווירית במלחמת העולם הראשונה
קטגוריה:אמצעי לחימה גרמניים
רגנהילד טרגאגס

**רגנהילד טרגאגס** (בנורווגית: **Ragnhild Tregagås** או **Tregagás**) הייתה אישה נורווגית מברגן. ב-1324 או 1325 היא הואשמה והורשעה בעוון מעשי כשפים. היא נידונה לצום קשה ושבע שנות עלייה לרגל למקומות קדושים מחוץ לנורווגיה. המשפט נגד טרגאגס הוא היחיד בנושא הכישוף הידוע בנורווגיה בימי הביניים, והתרחש 250 שנה לפני שהתפתחו צידי המכשפות בארץ זו.

ברשומות המשפט נמצא הלחש בו השתמשה הנאשמת כדי לסיים את נישואיו של מאהב שלה לשעבר, אדם בשם בארד. הלחש כולל אזכור של הוואלקירי גונדול, כשהיא "נשלחת" לשם המשימה:

## קישורים חיצוניים

* MacLeod, Mindy. Mees, Bernard (2006). *[https://books.google.com/books?id=hx7UigqsTKoC&printsec=frontcover&source=gbs_navlinks_s#v=onepage&q=&f=false Runic Amulets and Magic Objects]*. Boydell Press. 


## הערות שוליים

קטגוריה:נשים שהואשמו כמכשפות
קטגוריה:נשים נורווגיות
תחנת גשר אם המושבות

**תחנת גשר אם המושבות** היא התחנה התת-קרקעית המזרחית ביותר מתוך עשר התחנות התת-קרקעיות לאורך הקו האדום של הרכבת הקלה במטרופולין תל אביב, ונמצאת בסמוך למחלף אם המושבות, בדרך המקבילה לצדו המערבי של כביש 4. אף על פי שהתחנה נמצאת בשטח המוניציפלי של בני ברק, היא משרתת בעיקר את אזור צפון מערב פתח תקווה, אזור התעשייה קריית אריה ופארק אזורים.

## מבנה התחנה
התחנה ממוקמת על שלוחה של הקו האדום המקשרת אותו לדפו קריית אריה. מדרום לתחנה, מתחת למחלף גהה, נבנה צומת מסילות תת-קרקעית (המכונה "צ'יימבר" -Chamber), בו ייפגשו המסילות של הקו האדום ממערב עם המסילות לשלוחת הדפו לכיוון צפון. מסילה בודדת, תת-קרקעית, תקשר בין השלוחה לכיוון מזרח, כך שרכבות יכלו לנוע מדפו קריית אריה לכיוון התחנה המרכזית של פתח תקווה. על מסילה זו לא מתוכנן שרות נוסעים רק מעבר של רכבות לצורך אחסון וטיפול בדפו.

לתחנה מתחברות מכיוון צפון צמד מנהרות באורך 730 מטר, שעוברות מתחת לכביש 4, לכיוון דפו קריית אריה - שכולל גם תחנת נוסעים ומעבר תת-קרקעי להולכי רגל שמקשר בין תחנת קריית אריה של רכבת ישראל בפתח תקווה לבין הדפו.

מעבר תת-קרקעי להולכי רגל מתחת לכביש 4 מקשר בין התחנה וקריית אריה ופארק אזורים סמוך למגדל אדגר ברחוב אפעל בפתח תקווה. בנוסף לכך, גם גשר להולכי רגל ורוכבי אופניים באורך של כ-117 מטרים מחבר את התחנה לאזור התעשייה.

; מאפייני התחנה
* שטח הפרויקט: 4,704 מטר רבוע
* רוחב הרציפים: 10 מטר
* עומק התחנה: 15 מטר

## היסטוריה
באוגוסט 2011, זכתה חברת דניה סיבוס במכרז להקמת "פיר שילוח אם המושבות" בסכום של כ-117 מיליון ש"ח. דרך פיר השילוח תכננו להוריד מכונות TBM, במטרה לבצע את כריית שתי מנהרות לכיוון מערב של התוואי התחתי של הקו האדום של הרכבת הקלה בתל אביב, ובהמשך לבנות בפיר את "תחנת אם המושבות". עבודות ההקמה באתר החלו ב-2012.

ב-16 בינואר 2013, השתתף שר התחבורה, ישראל כץ, בטקס הנחת אבן הפינה לפרויקט הרכבת הקלה בגוש דן באתר "פיר אם המושבות".

הקמת "פיר אם המושבות" הושלמה בשנת 2014. אך לבסוף לא נעשה בו שימוש. ביולי 2017, יצאה מכונת ה-TBM, שזכתה לכינוי "וונדר וומן", מדפו קריית אריה (ולא הוכנסה דרך פיר אם המושבות) בדרכה לאתר התחנה התת־קרקעית גשר אם המושבות. בערב ראש השנה חיבלו אלמונים במכונת הכרייה, כנראה במטרה לעצור את העבודות בחג. הנזק תוקן, ועבודות החברה הסינית, הבונה את המנהרות, נמשכו כמתוכנן גם בראש השנה וביום כיפור.

בדצמבר 2017 סיימה לכרות את קטע המנהור שבין פורטל הדפו בקרית אריה לתחנת גשר אם המושבות באורך 730 מטר, ונכנסה לפיר, תחילה פרצה את קיר הפיר והתקדמה בתוך שרוול פלדה שנבנה לצורכי בטיחות, כדי להשוות את הלחצים משני עברי הקיר. (למעשה הפיר שהוקם עיכב את התקדמות המכונה). משם היא המשיכה דרומה למחלף גהה, ופנתה לציר ז'בוטינסקי לכיוון תל אביב לכרות את המנהרה באורך 3,100 מטר שמסתיימת בתחנת בן-גוריון.

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

## גלריה

קובץ:Emhamoshavot01.jpg|אולם הכירטוס
קובץ:Emhamoshavot03.jpg|המסילה לצד אולם הטרמינל
rakall04.jpg|מנהרת מסילת הרכבת בסמוך לתחנה
GESHER EM HAMOSHAVOT LRT STATION PLATFORMS2.jpg|קומת הרציפים בתחנה
GESHER EM HAMOSHAVOT LRT STATION PLATFORMS1.jpg|קומת הרציפים בתחנה


## קישורים חיצוניים

* תחנת אם המושבות באתר נת"ע

## הערות שוליים

קטגוריה:בני ברק: תחבורה
גשר אם המושבות
גשר אם המושבות
כריסטנזה קרוקוב

ממוזער|שמאל|משפט מכשפות
**כריסטנזה קרוקוב **(בדנית: **Christence (Christenze) Kruckow**; 1558 – 26 ביוני 1621) הייתה אצילה דנית שהואשמה כמכשפה. היא הייתה אחת מרק שתי בנות האצולה שהוצאו להורג בעוון כישוף בסקנדינביה.

כריסטנזה נולדה בנייבורג, אך כפי שהיה נהוג בין בני האצולה באותה תקופה, נשלחה בנערותה לחיות אצל משפחת אצולה אחרת, הזוג איילר ברוקנהוס ואשתו ברטה פריס, באחוזת נקבולה.

## משפט ראשון
כשברוקנהוס התאלמן בשנת 1582, כריסטנזה קיוותה שיינשא לה, אבל ב-1584 הוא התחתן עם אן בילה. אן בילה הפילה או ילדה 15 פעמים, וכולם מתו. כשבת דוד של אן ילדה ולד מת בשנת 1596, היא האשימה שלוש נשים על גרימת המוות על ידי כישוף, והביאה לשריפתן על המוקד. אן התחילה לחשוב שגם האסונות שלה מקורם במעשי כישוף. כדוגמת בת דודה, היא האשימה בכישוף אישה בשם אסה לאורידסס.

אסה העידה כי מיטת הכלולות של אן קולל בעת חתונתה על ידי גונדר קיילדרסוונס, שד, וכריסטנזה קרוקוב. נאשמת נוספת במקרה, יוהנה ינסנס, הוסיפה כי כריסטנזה נכחה בשבת מכשפות בבלוקסברג.

יוהנה ינסנס נשרפה על המוקד באשמת כישוף, אך הרשויות לא רצו להאשים בת אצולה, ואחיה של כריסטנזה לקח אותה משם ושיכן אותה אצל אחותם באולבורג.

## משפט שני
בשנת 1619, השלטונות החלו לחקור שמועות שפצחו באולבורג במשך מספר שנים לגבי מחלות מוזרות המתפשטות בעיר, וחתולים וחזירים מדברים בבית הקברות. מכך עלה ציד מכשפות ומספר נשים נשרפו על המוקד כמכשפות. חלקן טענו שכריסטנזה היא אחת מהן, אבל גם כאן הרשויות לא רצו להאשים בת אצולה.

אך המלך כריסטיאן הרביעי, לעומת זאת, אשר גילה עניין רב בנושא כשפים, ובהתאם להוראותיו, המשפט התקדם. אנשים להאשים אותה, והעדויות החלו להגיע: כומר האשים אותה במותה של אשתו; פידר פאולסון ראה אותה בתור אחת המכשפות שנכחו כאשר מכשפה הולידה מפלצת; סורן טומרמנד היה קורבן דקירה לאחר שקרוקוב הבטיחה לו מזל רע.

כריסטנזה נעצרה, והוחזקה במאסר למשך שנתיים בזמן שהתנהלו נגדה הליכים. היא הודתה שקיללה את מיטת הכלולות של אן בילה שנים קודם לכן, ושלא חיבבה את אשתו של הכומר. היא הורשעה ונידונה למוות בעוון כישוף. עתירתה לחנינה נדחתה. העונש על כישוף היה להישרף למוות, אך בשל מעמדה, כריסטנזה זכתה ליהרג בעריפת ראשה. הריגה באמצעי זה נחשבה ל"הריגה הוגנת", בו ההרוג שומר על כבודו, זכאי לקבורה כנסייתית, והכניסה לגן עדן אינה חסומה בפניו, בניגוד לאמצעים אחרים ובעיקר שרפה, דרכם הוצאו להורג מכשפות בדרך כלל. לפיכך, כריסטנזה נקברה על פי כל הטקסים המקובלים של הכנסייה.

בסקנדינביה, היה זה יוצא דופן שבת אצולה תישפט על כישוף. ידוע רק על מקרה אחד בדנמרק – המקרה של כריסטנזה, ומקרה אחד בשוודיה, בו קרסטין אולפסקס הוצאה להורג בשנת 1585.

## קישורים חיצוניים

* https://web.archive.org/web/20080110084350/http://www.historie-online.dk/special/sankthans/cristenze.htm (In Danish)
* Jan Guillou: *Häxornas försvarare* (The defender of the witches) (In Swedish)
* *Christenze Kruckow. En adelig Troldkvinde fra Chr. IV's Tid* (Christenze Kruckow. A noble witch from the age of Chr. the 4th), by Jorgen Carl Jacobsen
* Dansk kvindebiografisk leksikon


קטגוריה:נשים שהוצאו להורג בארצות אירופה
קטגוריה:נשים שהוצאו להורג באשמת כישוף
קטגוריה:נשים שהוצאו להורג בעריפת ראש
קטגוריה:נשים במאה ה-16
קטגוריה:נשים במאה ה-17
קטגוריה:נשים דניות
קטגוריה:ילידי 1558
קטגוריה:נפטרות ב-1621
פיי ריפלי

**פיי ריפלי** (באנגלית: **Fay Ripley**; נולדה ב-26 בפברואר 1966) היא שחקנית אנגלייה וכותבת ספרי בישול.

## ביוגרפיה
ריפלי נולדה בווימבלדון שבדרום מערב לונדון, לוויליאם דיקון וטינה ריפלי. הוריה נפרדו כשהייתה בת שנתיים וכל אחד מהם התחתן בשנית. בילדותה עברה בין בתי שתי המשפחות בערים שונות בסארי. היא למדה בבתי ספר קתוליים על אף שהיא ממשפחה פרוטסטנטית.

היא בוגרת בית ספר גילדהול למוזיקה ודרמה (1990). תפקידה המקצועי הראשון היה במקהלה בגרסה מוזיקלית של הספר "מסביב לעולם בשמונים יום". בתחילה הופיעה מעט בקולנוע ובטלוויזיה, והשלימה את הכנסתה בעבודה כבדרנית לילדים, ובמכירת ביגוד מדלת לדלת. אחרי שהסצנות בהשתתפותה בסרט "פרנקנשטיין" מ-1994 קוצצו בעריכה, לוהקה לתפקיד הראשון שלה בסרט חשוב "עדות אילמת" מ-1995 בו גילמה את קארן יוז.

פריצת הדרך בקריירה של ריפלי הייתה ב-1996 כשלוהקה לתפקיד ג'ני גיפורד בסדרת הטלוויזיה של ITV "רגליים קרות" לצדם של ג'יימס נסביט וג'ון תומסון. בפרק הפיילוט היה לה תפקיד משנה, אבל דמותה הורחבה כשהוזמנה סדרה מלאה בשנת 1998. על הופעתה בעונה הראשונה הייתה ריפלי מועמדת לפרס הקומדיה הבריטית. בשנת 2000 בעונה השלישית של הסדרה הדמות שגילמה עוזבת את בעלה ויוצאת עם גבר אחר (בן מיילס). על תפקיד זה הייתה מועמדת לפרס באפט"א לטלוויזיה לשחקנית הטובה ביותר. היא שיחקה בסדרה במשך שלוש עונות, ועזבה כדי לגוון את התפקידים שקיבלה, ולבלות יותר זמן עם בני משפחתה. בעונה החמישית חזרה לסדרה בתפקיד אורח בפרק האחרון.

אחרי "רגליים קרות" שיחקה ריפלה בסדרה של תפקידים ראשיים בקומדיות ובדרמות בהן "Green-Eyed Monster" (מ-2001), "I Saw You" (מ-2002), "The Stretford Wives" (מ-2002), ו-"Dead Gorgeous" (מ-2002). ב-2005 הופיעה בתפקיד ראשי בדרמה של ITV בשם "Bon Voyage". אחרי לידת בנה השני הפסיקה שוב לעבוד. ב-2009 חזרה ריפלי להופיע בטלוויזיה בתפקיד כריסטין מנהלת משאבי אנוש בדרמה הקומית "Monday Monday", ובתפקיד ניקולה פרין לצדו של מרטין קלונס בסדרה "רג'י פרין" של BBC One.

מאז 2009 פרסמה ריפלי שלושה ספרי מתכונים. "Fay's Family Food" יצא לאור ב-2009,  יצא לאור ב-2012, והספר "Fay Makes it Easy".

ב-2016 חודשה הסדרה "רגליים קרות" וריפלי הצטרפה לצוות השחקנים הקבוע, וגילמה שוב את דמותה של ג'ני גיפורד בעונות השישית והשביעית.

### חיים אישיים
ב-2001 התחתנה ריפלי עם השחקן דניאל לאפיין. לבני הזוג יש שני ילדים - בת ילידת 2002 ובן יליד 2006.

## פילמוגרפיה

## לקריאה נוספת

*Ripley, Fay (2009). *Fay's Family Food*. London: Michael Joseph. .
*Ripley, Fay (2012). *What's for Dinner?*. London: Collins. .
*Ripley, Fay (2014). *Fay Makes it Easy*. London: HarperCollins .


## קישורים חיצוניים

## הערות שוליים

קטגוריה:שחקניות תיאטרון אנגליות
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:שחקניות קולנוע וטלוויזיה אנגליות
קטגוריה:מחברות ספרי בישול בריטיות
קטגוריה:בריטיות שנולדו ב-1966
קטגוריה:בריטים שנולדו ב-1966
פארק גורקי (מוסקבה)

**פארק גורקי** (ברוסית: **Парк Горького,** השם הרשמי: **הפארק המרכזי לתרבות ומנוחה ע"ש גורקי**) הוא גן במוסקבה, אחד הגנים המפורסמים בעיר בפרט וברוסיה בכלל. הוא נפתח לציבור בשנת 1928 ובשנת 1932 קיבל את השם הנוכחי.

## היסטוריה
הפארק על שם גורקי הוקם בשנות ה-30. כמו כל פרויקט מונומנטלי שנבנה בתקופתו של סטלין, גם להקמת גן זה הייתה משמעות סימבולית כפרויקט קומוניסטי מובהק המבטא את אידיאל היופי של השלטון הסובייטי. הפארק נחשב מוצלח מאוד ובמהרה הפך לפופולרי ביותר בין תושבי ואורחי מוסקבה. לא בכדי נכתבו על שמו של הפארק ספרים, הולחנו שירים ובשנות ה-80–90 התפרסמה אפילו להקת רוק ידועה בשם "גורקי פארק".

בשטחו של הפארק מצויים גם ביתני אומנים וגם מוזיאון המוסך לאומנות עכשווית.

### לאחר נפילת ברית המועצות
לאחר נפילת מסך הברזל נוספו בשטחו גם פארק שעשועים וגם פארק מים.

במהלך שנת 2011 עבר הפארק שיפוצים. האגם במרכז הפארק נוקה, בעלי דוכנים ומתקני שעשועים זולים אשר הסתירו את הנוף בשנים שלפני השיפוץ פונו והוא הפך שוב לפופולרי ביותר. לאחר השיפוץ בוטל התשלום על הכניסה לפארק, הותקנה רשת אלחוטית חינמית של אינטרנט וליד הספסלים החדשים הותקנו שקעי חשמל לרווחת הציבור. במקום מתקיימות פעילויות מגוונות לציבור המבקרים, הכוללות ריקודים, פעילויות ספורט למבוגרים וילדים, הקרנת סרטים תחת כיפת השמיים ועוד, ונפתחה גלריה לאמנות עכשווית בשם "גאראז’". בתקופת החורף הופך כמעט כל הפארק למשטח החלקה על הקרח ענק עם גשרים ומעברים להולכי רגל, מה שהכניס אותו לספר השיאים של גינס.

## גלריה

Moscow Gorky Park main portal 08-2016 img1.jpg|שער הכניסה הראשי של הפארק
Moscow Gorky Park colonnades viewpoint 08-2016 img2.jpg|תצפית מעל מבנה שער הכניסה אל הפארק
Moscow Gorky Park colonnades viewpoint 08-2016 img1.jpg|השדרה המרכזית בפארק גורקי
Здание Музея современного искусства «Гараж».jpg|מוזיאון המוסך לאומנות עכשווית
Yakimanka District, Moscow, Russia - panoramio (218).jpg|גן נסקוצ'ני


## קישורים חיצוניים

* 

קטגוריה:מוסקבה: פארקים
איזומורפיזם (סוציולוגיה)

בסוציולוגיה כלכלית, **איזומורפיזם** (בעברית: **דמיון צורה** או **דמיון**) הוא מונח המתאר את הדמיון המבני הקיים בין ארגונים הפועלים בשדות מוסדיים שונים.

במאמר משנת 1983 הסוציולוגים פול דימאג'יו וולטר פאוול טענו שהדמיון בין ארגונים בחברות מודרניות רב מהצפוי. שני החוקרים התבססו על הטענה של הסוציולוג מקס ובר שבחברות מודרניות תהליכי בירוקרטיזציה מייצרים "כלוב ברזל", המגביל את חירותו של האדם. במאמרם זיהו שני החוקרים שלושה מנגנונים המייצרים דמיון רב בין ארגונים. המנגנון הראשון הוא מנגנון של איזומורפיזם (דִּמְיוֹן צוּרָה) כפוי - מנגנון זה מבוסס על הכוח של מוסדות פוליטיים ומוסדות ללא כוונת רווח (בייחוד קרנות נדבנות) לקבוע סטנדרטים שבהם ארגונים חייבים לעמוד כדי לפעול או לזכות במימון. המנגנון השני הוא איזומורפיזם מימטי – מנגנון זה מבוסס על הנטייה של ארגונים לחקות ארגונים אחרים בתנאים של אי-ודאות. המנגנון השלישי הוא מנגנון נורמטיבי – מנגנון זה מבוסס על הנטייה של עובדים בארגונים בשדה נתון להיות בעלי הכשרה מקצועית דומה, המובילה בתורה להתנהגות ארגונית דומה.

## איזומורפיזם בתעשיית העיתונות
מושג זה זכה לפיתוח תאורטי ובחינה אמפירית ניכרת במדעי החברה. למשל, בתחום העיתונות נמצא שאתרי חדשות בוחרים לסקר בעמודי הבית שלהם אירועים ותופעות זהים, וכי ניתן להסביר דמיון זה בעזרת הנטייה של עורכים באתרי החדשות השונים לעקוב באינטנסיביות אחרי עמודי הבית של מתחריהם. עם התגברות הדומיננטיות של רשתות חברתיות דוגמת פייסבוק וטוויטר, גברה היכולת שלהן לכפות על ארגוני חדשות להשתמש בפורמטים מסוימים ליצירה ולהפצה של חדשות בשל הקהל הרב שהן מפנות לארגונים אלו. יש הגורסים שההשפעה האיזומורפית של רשתות חברתיות היא תוצר של ההתבססות שלהן על אלגוריתמים. כך, למשל, קמו שורה של ארגוני חדשות אמריקאיים דוגמת באזפיד וברייטבארט שמשתמשים בכותרות מושכות (קליקבייט) כדי לעודד שיתוף של התכנים שהן מפיקות והקלקה עליהם.

## הערות שוליים




קטגוריה:סוציולוגיה
אלכס וילסון

**אלכסנדר "אלכס" שלדון וילסון** (באנגלית: **Alexander "Alex" Sheldon Wilson**; 1 בדצמבר 1907 - 9 בדצמבר 1994) היה אתלט קנדי, סגן אלוף אולימפי ובעל מדליית ארד אולימפית (לוס אנג'לס 1932) בריצת 800 מטר ובריצת 400 מטר, בהתאמה.

## ביוגרפיה
וילסון נולד במונטריאול, קוויבק, קנדה. הוא למד באוניברסיטת נוטרדאם, אינדיאנה שבארצות הברית.

באולימפיאדת אמסטרדם (1928) זכה וילסון במדליית ארד בריצת שליחים 4X400 מטר בתוצאה של 3:15.4 דקות, אחרי ארצות הברית שקבעה שיא עולם חדש של 3:14.2 דקות וגרמניה (3:14.8 דקות). נוסף לכך, הוא סיים במקום שמיני בשלב חצי הגמר בריצת 400 מטר בתוצאה של 49.2 שניות ולא עלה לריצת הגמר (רק 6 אצנים עולים לריצת הגמר) ובמקום 15 בריצת 800 מטר בתוצאה של 1:57.1 דקות (רק 9 אצנים עלו לריצת הגמר).

במשחקי האימפריה הבריטית שנערכו בהמילטון, אונטריו, קנדה בשנת 1930 זכה וילסון ב-3 מדליות אחת מכל סוג. מדליית זהב, בריצת 440 יארד (48.8 שניות), מדליית כסף בריצת שליחים 4X440 יארד (3:19.8 דקות) ומדליית ארד, בריצת 880 יארד (1:55.6 דקות).

באליפות המכללות (NCAA) שנערכה ב-1931 זכה וילסון במדליית זהב בריצת 400 מטר.

באולימפיאדת לוס אנג'לס (1932) זכה וילסון ב-3 מדליות, 1 כסף ו-2 ארד. מדליית כסף בריצת 800 מטר בתוצאה של 1:49.9 דקות, אחרי טומי המפסון מבריטניה שקבע שיא עולם חדש של 1:49.7 דקות ולפני בן ארצו פיל אדוארדס (1:51.5 דקות). מדליות ארד, בריצת 400 מטר בתוצאה של 47.4 שניות, אחרי ביל קאר שקבע שיא עולם חדש של 46.28 שניות ובן איסטמן (46.50 שניות), שניהם מארצות הברית ובריצת שליחים 4X400 מטר בתוצאה של 3:12.8 דקות, אחרי ארצות הברית שקבעה שיא עולם חדש של 3:08.14 דקות ובריטניה (3:11.2 דקות).

לאחר המשחקים האולימפיים הוא עבר לאוניברסיטת לויולה שיקגו ושם אימן שחייה, כדורסל ואתלטיקה קלה במשך כ-13 שנים, עד שנת 1945. חמש שנים לאחר מכן, הוא שב כמאמן אתלטיקה לאוניברסיטת נוטרדאם בה למד, עד לפרישה בשנת 1972.

וילסון מת בטקסס ב-1994, ימים אחדים לאחר יום הולדתו ה-87.

## הנצחה
כיום מתקיימת באוניברסיטת נוטרדאם בה למד תחרות אתלטיקה בינלאומית על שמו.

## הישגים ותארים
בחייו וגם לאחר מותו זכה וילסון במספר תוארי כבוד ספורטיביים, לרבות הכללתו בהיכל התהילה של האתלטים הקנדים (ב-1954).

## שיאים אישיים
* ריצת 400 מטר: 47.3 שניות (1932)
* ריצת 800 מטר: 1:49.9 דקות (1932)

## קישורים חיצוניים

קטגוריה:אתלטים קנדים
קטגוריה:אתלטים באולימפיאדת אמסטרדם (1928)
קטגוריה:אתלטים באולימפיאדת לוס אנג'לס (1932)
קטגוריה:מהגרים מקנדה לארצות הברית
קטגוריה:קנדים שנולדו ב-1907
קטגוריה:קנדים שנפטרו ב-1994
טרקטור פורד סדרה N

**טרקטור פורד סדרה N** (באנגלית: **Ford N-Series tractor**) היא סדרת טרקטורים שיוצרה על ידי קונצרן הרכב פורד בין השנים 1939–1952.

## דגמים
* "9N": יוצרו כ-750,000 יחידות. מחיר היחידה בהשקה עמד על 585 דולר (יוצר משנת 1939)
* "2N": מחיר היחידה בהשקה, בשנת 1945 עמד על 1,120 דולר (יוצר בין השנים 1942–1947)
* "8N": (יוצר בין השנים 1947–1952)
* "NAA": (יוצר משנת 1952)

## תמונות

קובץ:Ford 9N tractor (1941).jpg | פורד "9N", שנת 1941
קובץ: Ford Ferguson 9N tractor 1942.jpg | פורד "9N", שנת 1942
קובץ:3ème Salon des tracteurs anciens - Moulin de Chiblins - 18082013 - Tracteur Ford 8N - 1948 - droite.jpg | פורד "8N", שנת 1949
קובץ:Ford-Tractor.jpg | פורד "סדרה N"
קובץ:Classic Tractors (2620977571).jpg |פורד "9N"
קובץ:Tule Lake Relocation Center, Newell, California. Seed potatoes are brought to the 500 acre farm at . . . - NARA - 538249.jpg | פורד סדרה N
קובץ:Ford tractor a.jpg | פורד "סדרה N"
קובץ:1953 Ford Golden Jubilee-Restored-Rear.JPG | פורד "NAA", שנת 1953


## ראו גם
* פורד
* פורד 5000

## לקריאה נוספת
* טרקטורים פורד 1939-1964 (oldfordtractors)

## קישורים חיצוניים

* 
* 
* מועדון N טרקטורים  (ntractorclub)

## הערות שוליים

N
קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1939
קטגוריה:כלי רכב אמריקאיים
בוננדה

שמאל|ממוזער|מיילדת מתקופת הרנסאנס מסייעת ליולדת בכיסא לידה
**בוננדה **(בספרדית: **Bonanada**, נולדה ונפטרה במאה ה-14, fl. 1373-1380), הייתה מיילדת ספרדייה ששירתה את משפחות האצולה והמלוכה של ימי הביניים. היא הייתה המיילדת הרשמית של משפחת המלוכה של אראגון, ואף פעלה למען משפחות המלוכה של קטלוניה, קסטיליה, ולנסיה, סיציליה וצרפת.

## רקע המקרה
בוננדה הייתה בעלת מקצוע מוערכת, ושירתה רבות מבנות המלוכה, ביניהן אלאנור מאראגון, מלכת קסטיליה, וכן ויולנט מבאר, ותוארה על ידי פדרו הרביעי מלך אראגון ואלאנור מלכת סיציליה כמשרתת מצוינת הראויה לאמון.

ב-1373, היא הואשמה על ידי יורש העצר, העתיד להיות חואן הראשון מלך אראגון, ברציחתה באמצעות כישוף של ארוסתו, ג'ואן נסיכת צרפת, אשר מתה בדרכה לאראגון כדי להינשא. אך המלך והמלכה נתנו לבוננדה את מלוא הגנתם המלכותית, ודרשו את החזרתה המיידית מאחזקתו של חואן, וכך נעשה.

הסיפור נודע דרך מכתבים שכתבו המולכים לבנם אשר שרדו כתיעוד היסטורי. במכתבו, כתב המלך "אם היה הדבר אפשרי, לא היה מלך או לורד בעולם עדיין בחיים". המלכה דרשה את החזרתה של בוננדה כדי שתשמש כמיילדת עבור בתה ואחותו של חואן, הנסיכה חואנה מאראגון.

שמה הטוב של בוננדה הושב, והמקרה אף גרם להגברה בדרישה לשירותיה, והיא המשיכה ליילד בני מלוכה כולל לפחות מלך אחד, פרננדו הראשון, מלך אראגון. בתפנית אירונית, חואן עצמו ביקש את שירותיה של בוננדה כשאשתו ויולנט מבאר ילדה, מכיוון שהיא סירבה את שירותיה של כל מיילדת אחרת מלבדה.

; הקשר היסטורי:
בתקופה זו, הרפואה עוד לא הייתה ממוסדת, וכך נשים יכלו לעבוד כמרפאות ומיילדות, תפקידים שמילאו היסטורית, והעבירו את הידע האנטומי וההכרות עם צמחי מרפא בעל פה מדור לדור. מאוחר יותר, מיסוד מקצוע הרפואה הדיר את הנשים, ואף הפכן לעוברות על החוק - גישה שהתקבעה בין היתר בהאשמתן בכישוף. נשים מרפאות נקראו לאורך הדורות ברחבי אירופה "נשות חוכמה" (wise women), ובצידי המכשפות היו מקרים בהם התייחסו למילים "מכשפה" ו"אשת חכמה" כמילים מקבילות. במקרה כמו של בוננדה, החשיבות של מרפאות עבור נשים אחרות הייתה במרכז המקרה, בהקשר של פרטיות וצנעת הפרט בכל הקשור לגופן ותהליך הלידה.

## קישורים חיצוניים

* «Diccionari Biogràfic de Dones: Bonanada »
* Rubió i Lluch, Antoni (2000). Documents per a la història de la cultura catalana medieval. Ed. facsímil. Barcelona: Institut d'Estudis Catalans.


## הערות שוליים

קטגוריה:נשים שהואשמו כמכשפות
קטגוריה:מיילדות
קטגוריה:אישים שחיו במאה ה-14
תחנת אהרונוביץ'

**תחנת אהרונוביץ**' היא אחת מעשר התחנות התת-קרקעיות לאורך הקו האדום של הרכבת הקלה במטרופולין תל אביב, וממוקמת על ציר ז'בוטינסקי בבני ברק, בין צומת הרחובות אהרונוביץ' והרב שך. העבודות להקמת התחנה החלו בפברואר 2016, ובוצעו על ידי נת"ע.

## מבנה התחנה
* שטח התחנה: 3,142 מ"ר
* עומק התחנה: 27 מטר
* רוחב הרציפים: 10 מטרים

## היסטוריה
העבודות להקמת התחנה התאפיינו, בין היתר, בשטח עבודה עירוני, צפוף ביותר, עם קרבה רבה לבנייני מגורים. לצורך הקמת התחנה נדרשה העתקת תשתיות נרחבת, כולל תשתיות חשמל, תקשורת, מים, ניקוז וביוב, עבודה שנמשכה כשנתיים, עד לפינוי כל תחום עבודות התחנה מתשתיות קיימות.

בדומה לשאר התחנות התת-קרקעיות בקו האדום, גם בתחנת אהרונוביץ' החפירה התבצעה מתחת לתנועת כלי הרכב, כאשר הם נעים על גבי משטח בטון, שהוא מעין גשר המורכב מקונסטרוקציית פלדה שעליה מורכבים לוחות של בטון דרוך.

ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

## קישורים חיצוניים
*תחנת אהרונוביץ' באתר נת"ע

קטגוריה:בני ברק: תחבורה
אהרונוביץ
קטגוריה:כביש 481: תחבורה ציבורית
אהרונוביץ
תחנת אלנבי

**תחנת אלנבי** היא תחנת רכבת קלה תת-קרקעית הדרומית ביותר מתוך עשר התחנות התת-קרקעיות לאורך הקו האדום של הדנקל, וממוקמת על ציר רחוב יהודה הלוי-מקוה ישראל, בין רחוב אלנבי לרחוב בצלאל יפה בתל אביב. התחנה נפתחה ב-18 באוגוסט 2023.

בתחנה קיימים מסנני אב"כ כך שהתחנה תשמש כמקלט בעת מתקפה כימית.

## מבנה התחנה
התחנה נבנתה מתחת לרחוב יהודה הלוי ויש בה שלוש כניסות, מצפון מזרח לכיוון רחוב הרכבת, מדרום מזרח לכיוון רחוב מקוה ישראל ומערב לכיוון רחוב אלנבי, בנקודה זו יהיה גם חיבור עם הקו הסגול שיעבור במפלס הרחוב.

### מאפייני התחנה
*שטח התחנה: 3,267 מ"ר
*עומק התחנה: 28 מטר
*רוחב הרציפים: 10 מטר

## היסטוריה
במאי 2015 זכו ביחד חברת "סולל בונה" וחברת "CCECC" הסינית במכרז לבניית המנהרות והתחנות בחלק המערבי של הקו האדום הכולל גם את תחנת אלנבי. עבודות ההקמה באתר החלו באוגוסט, 2015.

ב-23 בנובמבר 2016, חלו שינויים בהסדרי התנועה בסביבת התחנה, רחוב הרכבת חובר עם שדרות רוטשילד דרך רחוב רמח"ל.

בנובמבר 2020 נפתח מחדש רחוב יהודה הלוי מעל גג התחנה, ובפברואר 2021 הסתיימו עבודות הפיתוח ברחוב.
נכון ליוני 2021 התבצעו בתחנה עבודות הגמרים, עבודות התקנת המערכות והמסילות. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

## גלריית תמונות

קובץ:תחנת אלנבי מזרח.jpg|תחנת אלנבי בבניה. מבט לצד מזרח.
קובץ:תחנת אלנבי מערב.jpg|תחנת אלנבי בבניה. מבט לצד מערב.
קובץ:עבודות בתחנת אלנבי 2.jpg|עבודות בתחנת אלנבי. "שליפת" משאית שביצעה עבודות בעומק התחנה. תשומת לב לגודל המשאית להמחשת ממדי הפרויקט.
קובץ:ALLENBY LRT STATION PASSAGE1.jpg|אחד המעברים מאולם הכרטוס בתחנה לאחת היציאות.
קובץ:Train Enters Allenby LRT Station Platform 1.webm|רכבת נכנסת לרציף מספר 1.


## קישורים חיצוניים

* תחנת אלנבי באתר נת"ע
* 

## הערות שוליים

אלנבי
אלנבי
קטגוריה:הנצחת אדמונד אלנבי
תחנת בן-גוריון

**תחנת בן-גוריון** היא אחת מעשר התחנות התת-קרקעיות לאורך הקו האדום של הרכבת הקלה במטרופולין תל אביב, וממוקמת על ציר ז'בוטינסקי בבני ברק, בין צומת הרחובות דרך בן-גוריון ורבי עקיבא בסמוך למגדל BBC Tower וצפויה להיות מחוברת לקומות הראשונות בו עם דרגנועים. עבודות ההקמה, שהחלו בפברואר 2016, בוצעו על ידי נת"ע. התחנה היא התחנה התת-קרקעית השנייה בגודלה בקו האדום של הרכבת הקלה (אחרי תחנת קרליבך) בשל מערכת מסוטים שקיימת בתחנה.

## מאפייני הפרויקט
* שטח התחנה: 5,107 מ"ר
* עומק התחנה: 27 מטר
* רוחב הרציפים: 10 מטר

## היסטוריה
בניית התחנה הושלמה בסוף שנת 2022. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

## גלריה

קובץ:תחנת בן גוריון של הרכבת הקלה.jpg|alt=|מערכת הדרגנועים המובילה מקומת הכרטוס אל הרציפים ולהפך
קובץ:תחנת בן גוריון של הרכבת הקלה2.jpg|alt=|עמדות התיקוף בקומת הכרטוס
קובץ:תחנת בן גוריון של הרכבת הקלה3.jpg|alt=|קומת הרציפים
קובץ:BEN GURION LRT STATION TICKETING1.jpg|קומת הכרטוס
קובץ:Ben Gurion Light Rail Station Platform 4.jpg|רכבות בשני הרציפים
קובץ:Train Enters Ben Gurion Light Rail Station Platform 1.webm|רכבת נכנסת לרציף 1


## קישורים חיצוניים

* תחנת בן-גוריון באתר נת"ע
*מיכאל יעקובסון, סיבוב בתחנת בן-גוריון של הקו האדום, באתר 'חלון אחורי', 5 במרץ 2023

## הערות שוליים

קטגוריה:בני ברק: תחבורה
בן-גוריון
קטגוריה:כביש 481: תחבורה ציבורית
בן-גוריון
קטגוריה:הנצחת דוד בן-גוריון
בנו שטראוכר

**בנו שטראוכר** (בגרמנית: **Benno Straucher**; 11 באוגוסט 1854 – 5 בנובמבר 1940) היה עורך דין, פעיל קהילתי ופוליטיקאי יהודי מבוקובינה, אחד ממנהיגי האוכלוסייה היהודית בבוקובינה, חבר בפרלמנט של האימפריה האוסטרו-הונגרית ולאחר סיפוח בוקובינה לרומניה חבר פרלמנט רומניה בשתי קדנציות לא רצופות.

## ביוגרפיה
שטראוכר נולד ב-1854 (לפי מקורות אחדים ב-1850) בכפר רוהיזנה (או רוגוזנה), שבקרבת סדיגורה, בדוכסות בוקובינה שבאימפריה האוסרטית. אחרי סיום לימודי גימנסיה בצ'רנוביץ, למד משפטים באוניברסיטת וינה וב-1880 סיים דוקטורט במשפטים באוניברסיטת צ'רנוביץ. בהמשך עבד כעורך דין. הוא היה פעיל ומנהיג של הקהילה היהודית המקומית. שטראוכר ייסד והנהיג את המפלגה העממית-לאומית יהודית המקומית. בבחירות לבית הנציגים האוסטרי ב-1891 נוצח על ידי המועמד המכהן, היינריך וגנר, אך בבחירות של 1897 נבחר מטעם המפלגה הלאומית היהודית תוך ניצחון על ראש עיריית צ'רנוביץ, הפרייהר הפולני אנטון כוחנובסקי. הוא נבחר שוב ב-1900 וגם ב-1911. במהלך השנים 1894 עד 1925 ובין 1927 ל-1928 היה נשיא הקהילה היהודית של צ'רנוביץ והשתתף בניהולם של מוסדות פילנתרופיים שונים. לאחר מלחמת העולם הראשונה, כשדוכסות בוקובינה סופחה לממלכת רומניה, נבחר לפרלמנט הרומני בשנים 1920 ו-1922. לאחר ש"המפלגה העממית-לאומית יהודית" התאחדה עם "התאחדות היהודים הרומנים", שטראוכר נבחר לפרלמנט הרומני ב-1927 ברשימת המפלגה הלאומית ליברלית (רומניה). ב-1934 נוצח בבחירות על ידי מועמד יהודי אחר מאותה מפלגה.

## לקריאה נוספת
* Evreii din România - Breviar biobliografic, Editura Hasefer, Bucureşti, 2008, עמודים 377 - 378.

## קישורים חיצוניים

* MINORITAȚILE DIN ROMANIA IN PERIOADA INTERBELICA 

## הערות שוליים

קטגוריה:יהודים מבוקובינה
קטגוריה:חברי פרלמנטים
קטגוריה:יהודים חברי הפרלמנט הרומני
קטגוריה:יהדות צ'רנוביץ: אישים
קטגוריה:בוגרי אוניברסיטת וינה
קטגוריה:בוגרי אוניברסיטת צ'רנוביץ
קטגוריה:עורכי דין יהודים
קטגוריה:עורכי דין אוסטרים
קטגוריה:עורכי דין רומנים
קטגוריה:יהודים אוסטרו-הונגרים
קטגוריה:רומנים שנולדו ב-1854
קטגוריה:נפטרים ב-1940